Riżoluzzjoni tal-Parlament Ewropew tal-15 ta' Marzu 2007 dwar l-awtoritajiet lokali u l-koperazzjoni għall-iżvilupp (2006/2235(INI))



Official Journal 301 E , 13/12/2007 P. 0249 - 0256



P6_TA(2007)0083 L-awtoritajiet lokali u l-koperazzjoni għall-iżvilupp Riżoluzzjoni tal-Parlament Ewropew tal- 15 ta' Marzu 2007 dwar l-awtoritajiet lokali u l-koperazzjoni għall-iżvilupp (2006/2235(INI)) Il-Parlament Ewropew, - wara li kkunsidra l-Artikolu 179 tat-Trattat KE, - wara li kkunsidra l-istqarrija konġunta tal-Kunsill u tar-rappreżentanti tal-gvernijiet ta' l-Istati Membri li ltaqgħu fi ħdan il-Kunsill, il-Parlament Ewropew u l-Kummissjoni dwar il-Politika ta' Żvilupp ta' l- Unjoni Ewropea: "Il-Konsensus Ewropew" [1], ta' l- 20 ta' Diċembru 2005, liema dikjarazzjoni tpoġġi lapproprijazzjoni u s-sħubija bħala l-prinċipji komuni prinċipali tal-koperazzjoni għall-iżvilupp, li biha lfirmatarji jimpenjaw irwieħhom li jappoġġjaw id-deċentralizzazzjoni u t-tmexxija tajba, u li tinkoraġġixxi "żieda fil-parteċipazzjoni ta' l-awtoritajiet lokali", - wara li kkunsidra r-Regolament (KE) nru 1905/2006 tal-Parlament Ewropew u tal-Kunsill tat- 18 ta' Diċembru 2006 li jwaqqaf strument ta' finanzjament għal koperazzjoni għall-iżvilupp [2], - wara li kkunsidra l-Ftehima ta' Sħubija bejn il-Membri tal-grupp ta' l-Istati ta' l-Afrika, tal-Karibew u tal- Paċifiku (ACP) minn naħa u l-Komunità Ewropea u l-Istati Membri tagħha min-naħa l-oħra, iffirmata f'Cotonou fit- 23 ta' Ġunju 2000 [3] li ġiet emendata mill-ftehima li temenda l-ftehima ta' sħubija, li ġiet iffirmata fil-Lussemburgu fil- 25 ta' Ġunju 2005 [4] (il-ftehima ta' Cotonou) u speċjalment l-Artikoli 4, 28, 30(2), 43(4), u 58(2), tagħha, - wara li kkunsidra l-Karta tal-Kungress ta' l-Awtoritajiet Lokali u Reġjonali ta' l-Ewropa (CLRAE) approvata mill-Kumitat tal-Ministri tal-Kunsill ta' l-Ewropa fl- 14 ta' Jannar 1994, fl-okkazjoni tal-506 laqgħa tad-Delegati tal-Ministri, - wara li kkunsidra l-Komunikazzjoni tal-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali Ewropew u lill-Kumitat tar-Reġjuni tal- 25 ta' Jannar 2006, bl-isem "Programm Tematiku " Il-partijiet kkonċernati mhux statali u l-awtoritajiet lokali fl-iżvilupp"" li jerġa jafferma li lawtoritajiet lokali huma l-partijiet kkonċernati ewlenin ta' l-iżvilupp u jipproponi li jinvolvihom "filproċess ta' żvilupp, speċjalment permezz ta' djalogu u appoġġ finanzjarju" (COM(2006)0019), - wara li kkunsidra l-Komunikazzjoni tal-Kummissjoni lill-Kunsill, lill-Parlament Ewropew u lill-Kumitat Ekonomiku u Soċjali Ewropew tat- 12 ta' Ottubru 2005 bl-isem "L-Istrateġija ta' l-UE għall-Afrika: lejn patt Euro-Afrikan sabiex jitħaffef l-iżvilupp fl-Afrika", (strateġija adottata mill-Kunsill Ewropew tal- 15- 16 ta' Diċembru 2005), f'liema Komunikazzjoni il-Kummissjoni impenjat ruħha li tappoġġja d-deċentralizzazzjoni u t-tisħiħ tal-kapaċitajiet ta' l-awtoritajiet lokali, filwaqt li tenfasizza l-importanza strateġika tas-sħubiji u tal-ġemellaġġi bejn il-bliet u l-muniċipalitajiet fl-Ewropa u fl-Afrika sabiex tkun appoġġjata l-kisba ta' l-objettivi tal-millenju għall-iżvilupp (MDGs) u sabiex jiġu promossi l-kundizzjonijiet meħtieġa għall-implimentazzjoni tagħhom (COM(2005)0489), - wara li kkunsidra l-Komunikazzjoni tal-Kummissjoni lill-Kunsill, lill-Parlament Ewropew u lill-Kumitat Ekonomiku u Soċjali Ewropew, ta' l- 20 ta' Ottubru 2003, dwar it-tmexxija u l-iżvilupp, li tistabbilixxi ttmexxija tajba bħala qasam ta' prijorità tal-koperazzjoni Ewropea (COM(2003)0615), - wara li kkunsidra n-nota introduttorja tal-Kummissjoni lid-dipartimenti ta' DG DEV (Direttorat Ġenerali Żvilupp) u lid-delegazjonijiet fil-pajjiżi ACP-ALA-MED u CEEC (Afrika, Karibew u Paċifiku — Amerika Latina u Asja — Mediterran — Ewropa Ċentrali u tal-Lvant) tat- 23 ta' Diċembru 1999 (DEV/1424/ 2000), li tirrakkomanda "li l-partijiet ewlenin (deċentralizzati) għandhom ikunu involuti minn kmieni fil-formulazzjoni tal-politiki u l-programmazzjoni" u tipproponi Gwida Operattiva għall-attenzjoni taddelegazzjonijiet tal-pajjiżi kollha li qed jiżviluppaw, - wara li kkunsidra r-Regolament (KE) nru 1659/98 tal-Kunsill tas- 17 ta' Lulju 1998 dwar il-koperazzjoni deċentralizzata [5], - wara li kkunsidra l-punt baġitarju B7-6002 bl-isem "koperazzjoni deċentralizzata", maħsuba biex tippromwovi dan l-approċċ fil-pajjiżi kollha li qed jiżviluppaw, - wara li kkunsidra l-opinjoni tal-Kumitat għar-Reġjuni tas- 16 ta' Novembru 2005 dwar il-"Koperazzjoni Deċentralizzata fir-riforma tal-politika għall-iżvilupp ta' l-UE" (Cdr 224/2005), - wara li kkunsidra d-dikjarazzjoni finali tal-Kapijiet ta' l-Istati u tal-Gvernijiet dwar l-MDGs fl-okkazzjoni tas-sittin anniversarju ta' l-Assemblea Ġenerali tan-Nazzjonijiet Uniti li ltaqgħet f'Settembru 2005, li tenfasizza "l-irwol importanti li jagħtu l-awtoritajiet lokali għall-kisba ta' l-MDGs", - wara li kkunsidra r-rapport A/59/354 tas-Segretarju Ġenerali tan-Nazzjonijiet Uniti, ppreżentat fid-59 sessjoni ta' l-Assemblea Ġenerali tan-Nazzjonijiet Uniti tat- 13 ta' Settembru 2004, li tirrikonoxxi l-irwol ta' l-awtoritajiet lokali u r-riżorsi dinjija ta' l-awtoritajiet lokali, b'mod partikolari l-Oraganizzazzjoni Dinjija ta' l-Bliet u l-Gvernijiet Lokali Uniti (UCLG), liema awtoritajiet u networks huma kkunsidrati bħala l-imsieħba ewlenin tan-Nazzjonijiet Uniti fil-kwistjoni ta' l-iżvilupp u għal kwistjonijiet umanitarji f'livell lokali, - wara li kkunsidra d-Dikjarazzjoni finali tal-Ministri u tar-rappreżentanti tal-gvernijiet fl-okkazzjoni tar-4 Forum dinji dwar l-ilma (li sar fil-Messiku mis- 16 sat- 22 ta' Marzu 2006) li jqis li l-kollaborazzjoni effikaċi ma' l-awtoritajiet lokali tirrapreżenta fattur ewlieni jekk wieħed jixtieq jaffronta l-isfidi u jilħaq l-MDGs fil-qasam ta' l-ilma, - wara li kkunsidra d-dikjarazzjoni tal-laqgħa għolja dinjija dwar l-iżvilupp sostenibbli (li saret f'Johannesburg mis- 26 ta' Awwissu sa' l- 4 ta' Settembru 2002), li jqis li l-irwol u l-kapaċitajiet ta' l-awtoritajiet lokali għandhom jissaħħu sabiex jiżguraw żvilupp sostenibbli, - wara li kkunsidra d-Dikjarazzjoni Finali tat-tieni Konferenza tan-Nazzjonijiet Uniti dwar kolonji umani (Habitat II) (li saret f'Istanbul mit- 3 sal- 15 ta' Ġunju 1996), li tirrikonoxxi l-fatt li l-awtoritajiet lokali huma l-iktar imsieħba viċin ta' l-Istati għall-implimentazzjoni ta' l-Aġenda tan-Nazzjoniet Uniti dwar kolonji umani, - wara li kkunsidra d-Dikjarazzjoni ta' Rio dwar l-Ambjent u l-iżvilupp, adottata waqt it-Tieni Laqgħa Għolja dinjija dwar id-Dinja (li saret f'Rio de Janeiro mit- 3 sa l- 14 ta' Ġunju 1992) li tenfasizza lirwol determinanti ta' l-awtoritajiet lokali fl-implimentazzjoni ta' Aġenda 21, adottata mill-pajjiżi firmatarji tad-dikjarazzjoni msemmija, - wara li kkunsidra d-dikjarazzjoni tal-Kungress Fundatur ta' l-UCLG (li saret f'Pariġi mit- 2 sal- 5 ta' Mejju 2004) li fiha tlett elef sindku u persuni eletti lokalment fil-kapaċità tagħhom ta' rappreżentanti ta' lawtoritajiet lokali dinjija, impenjaw ruħhom fl-implimentazzjoni tal-MDGs f'livell lokali u sabiex isaħħu l-awtonomija u d-demokrazija lokali u l-koperazzjoni bejn il-bliet favur l-iżvilupp, - wara li kkunsidra d-Dikjarazzjoni Finali ta' l-Assemblea Ġenerali tal-Kunsill tal-Muniċipalitajiet u tar- Reġjuni ta' l-Ewropa (CEMR) li ltaqgħet f'Innsbruck mill- 10 sat- 12 ta' Mejju 2006) u l-kapitolu "Millokali għad-Dinji" tad-dikjarazzjoni imsemmija li jenfasizza l-irwol ta' l-Ewropa u ta' l-awtoritajiet lokali fid-dinja, - wara li kkunsidra l-Artikolu 45 tar-Regoli ta' Proċedura tiegħu, - wara li kkunsidra r-rapport tal-Kumitat għall-Iżvilupp (A6-0039/2007), L-opinjoni esperta u l-valur miżjud ta' l-awtoritajiet lokali għall-koperazzjoni għall-iżvilupp A. Billi l-kisba tal-MDGs hija waħda mill-prijoritajiet ta' l-UE u billi l-irwol essenzjali ta' l-awtoritajiet lokali fl-implimentazzjoni ta' dawn l-objettivi kien rikonoxxut minn Nazzjonijiet Uniti u speċjalment mis-Segretarju Ġenerali tan-Nazzjonijiet Uniti li ddikjara waqt is Samit tal-Millennju ta' l-2005: "Kif nistgħu aħna nittamaw li nilħqu l-MDGs mingħajr ma nwettqu progress f'oqsma bħall-edukazzjoni, il-ġlieda kontra l-ġuħ, is-saħħa, l-aċċess għall-ilma, il-kundizzjonijiet sanitarji u l-ugwaljanza tas-sessi? Il-bliet u l-gvernijiet lokali għandhom irwol kruċjali x'jilagħbu f'dawn l-oqsma kollha [...]. Filwaqt li lobjettivi tagħna huma dinjija, dawn jistgħu jintlaħqu bl-aktar mod effikaċi f'livell lokali", B. Billi bħalissa, kieku hemm bżonn ta' 110 snin sabiex jintlaħqu l-MDGs iffissati sa l-2015 u li l-esperjenza ta' l-awtoritajiet lokali f'diversi oqsma ta' l-iżvilupp bħall-amministrazzjoni ta' l-ilma, il-ġlieda kontra l-AIDS, il-politika ta' l-ugwaljanza tas-sessi, l-amministrazzjoni ta' l-iskart, il-koeżjoni soċjali, liżvilupp ekonomiku lokali għandhom ikunu rikonoxxuti mill-UE bħala soluzzjonijiet bżonjużi għattwettiq tal-MDGs, C. Billi kull tifel jew tifla għandom dritt li jiġu rreġistrati f'uffiċċju ta' reġistrazzjoni minn meta jitwieldu, u wara li kien ikkunsidrat l-irwol ewlieni li għandhom l-awtoritajiet lokali f'din il-kwistjoni, u r-relazzjoni diretta bejn il-prattika u l-applikazzjoni ta' l-istandards rilevanti tad-drittijiet tal-bniedem li jħarsu littfal mill-isfruttament permezz tax-xogħol, D. Billi l-amministrazzjoni tajba hija waħda mill-objettivi prijoritarji ta' l-UE u billi d-demokrazija lokali u d-deċentralizzazzjoni huma fil-qalba tat-tmexxija demokratika skond il-Konsensus Ewropew dwar l-Iżvilupp imsemmi aktar 'il fuq, E. Billi, f'20 sena, 60 % tal-popolazzjoni dinjija se tkun tgħix fil-bliet u li għalhekk dawn għandhom rwol importanti x'jilagħbu fit-titjib tal-kundizzjonijiet ta' l-għajxien tal- popolazzjonijiet li huma l-inqas mogħnija, F. Billi l-awtoritajiet lokali dinjija jeħtieġu l-esperjenza permezz ta': - proġetti bejn awtorità u awtorità (authority-to-authority projects) ffinanzjati jew promossi millawtoritajiet lokali Ewropej infushom permezz ta' forma ta' sħubija ma' l-awtoritajiet ta' Nofsinhar għal aktar minn tletin sena, - proġetti bejn awtorità u awtorità ffinanzjati mill-UE fil-qafas tal-programmi URB-AL (Amerika Latina), l-Ażja URBS (Ażja) u f'miżura iżgħar il-programm MEDA (Il-Mediterran ta' Nofsinhar), ACCESS (Ewropa Ċentrali u tal-Lvant), TACIS (Ewropa tal-Lvant u l-Ażja Ċentrali) u l-programmi CARDS (Balkani) u l-Programmi ta' Mikro proġetti plurjennali (MMP) fil-pajjiżi ACP, - programmi nazzjonali jew reġjonali ta' koperazzjoni b'appoġġ għad-deċentralizzazzjoni jew għalliżvilupp lokali fejn l-awtoritajiet lokali u l-assoċjazzjonijiet tagħhom jintervjenu bħala operaturi, bl-appoġġ ta' l-UE u ta' donaturi oħra (In-Nazzjonijiet Uniti, l-Aġenziji bilaterali, il-Bank Dinji jew banek reġjonali għall-iżvilupp, eċċ), G. Billi l-awtoritajiet lokali għandhom il-leġittimità politika meħtieġa, l-għarfien u l-esperjenza fit-tmexxija ta' l-affarijiet lokali u l-possibiltà li jimmobilizzaw madwarhom lill-partijiet konċernati lokali l-oħra, H. Billi minkejja l-importanza tal-parteċipazzjoni ta' awtoritajiet lokali oħra fil-proċess ta' koperazzjoni kien rikonoxxut fil-Ftehima ta' Cotonou u fil-Kunsens Ewropew, l-ebda mekkaniżmu permanenti għadu ma ġie implimentat sabiex jiżgura li l-partijiet kkonċernati tiegħu jistgħu jipparteċipaw fi djalogu mal-Kummissjoni Ewropea u fil-pajjiżi li qed jiżviluppaw; billi madanakollu, dan il-mekkaniżmu jeżisti għall-partijiet konċernati mhux Statali, Fl-Ewropa I. Billi l-awtoritajiet lokali bħalissa jirrapreżentaw partijiet konċernati kompetenti u li għandhom esperjenza kbira fl-għajnuna għall-iżvilupp: ilhom esperti fis-setturi kollha għall-iżvilupp urban u fil-qasam ta' l-affarijiet rurali għal aktar minn tletin sena u huma ma jiqfux iżidu l-attivitajiet tagħhom li dejjem huma iktar iddiversifikati filwaqt li jikkostitwixxu netwerk ta' solidarjetà li jestendi fuq il-ħames kontinenti; billi ħafna minn dawn il-miżuri bħalissa huma appoġġjati u ffinanzjati minn diversi Stati, J. Billi l-assoċjazzjonijiet nazzjonali u reġjonali ta' l-awtoritajiet lokali Ewropej għandhom irwol li dejjem qed isir aktar importanti, rigward informazzjoni, t-tisħiħ tal-kapaċitajiet (capacity building) u tad-djalogu u għalhekk jistgħu jsiru wkoll "mezzi privileġjati" ta' l-UE u ta' sħab oħra għall-iżvilupp sabiex tkun żgurata l-parteċipazzjoni ta' l-awtoritajiet lokali li huma jirrapreżentaw fid-djalogu mal-Kummissjoni fl-Ewropa, K. Billi l-gvernijiet lokali Ewropej u l-assoċjazzjonijiet tagħhom għandhom irwol determinanti li jinfurmaw, jimmobilizzaw u jissensibilizzaw l-opinjoni pubblika fi ħdan l-Unjoni Ewropea fuq bażi lokali b'kuntatt dirett maċ-ċittadini; billi dan jikkontribwixxi għall-promozzjoni tal-valuri ta' solidarjetà u ta' għajnuna għall-iżvilupp kif turi l-"Kampanja tal-Bliet għall-Millenju" imnidija f'Lulju 2005 mill-UCLG bl-appoġġ tan-Nazzjonijiet Uniti; billi f'dan il-kuntest, it-taqsima Ewropea ta' l-UCGL, is-CEMR ilu jimmobilizza, l-bliet Ewropej minn April 2006, għall-promozzjoni u l-implimentazzjoni tal-MDGs, L. Billi f'numru li qed jiżdied ta' muniċipalitajiet u reġjuni, pjanijiet u programmi li joħolqu kuxjenza dwar l-iżvilupp lokali mhumiex limitati għal azzjonijiet ta' darba iżda minflok twaqqfu programm integrali ta' taħriġ u ta' informazzjoni għall-popolazzjonijiet fl-livell lokali, M. Billi l-awtoritajiet lokali huma l-partijiet konċernati ewlenin fil-qasam ta' l-iżvilupp li jilagħbu rwol dinamiku u ta' kordinazzjoni ta' l-aġenti ekonomiċi u soċjali preżenti f'livell lokali, N. Billi r-rabtiet ta' ġemellaġġi eżistenti bejn il-bliet Ewropej u l-bliet tan-Nofsinhar, preżentament ma jirċivux appoġġ finanzjarju mill-UE, minkejja n-numru dejjem jikber ta' l-inizjattivi ta' koperazzjoni mwaqqfa mill-bliet Ewropej fil-konfront tal-kontrapartijiet tagħhom tal-pajjiżi tan-Nofsinhar, O. Billi l-popolazzjonijiet ta' l-emigranti fl-Ewropa għandhom irwol importanti fil-koperazzjoni għall-iżvilupp, il-valur miżjud tagħhom marbut mal-potenzjal li huma għandhom, mal-kompetenzi tagħhom u mal-qrubija mal-pajjiżi ta' l-oriġini tagħhom; billi f'dan il-kuntest, il-koperazzjoni deċentralizzata hija qasam ewlieni u xieraq ta' intervenzjoni ta' l-organizzazzjonijiet ta' solidarjetà internazzjonali għal komunitajiet immigranti kemm rigward l-attivitajiet tagħhom imwettqa fil-pajjiż ta' l-oriġini ta' dawn il-persuni li jkunu jikkonċernaw proġetti ta' edukazzjoni għall-iżvilupp u proġetti ta' ħolqien ta' kuxjenza fil-pajjiż ospitu, Fil-pajjiżi li qed jiżviluppaw P. Billi l-"koperazzjoni deċentralizzata", kif stabbilita mill-UE wara r-raba' Konvenzjoni ta' Lomé (Lomé IV), iffirmata fil- 15 ta' Diċembru 1989, tirrifletti xewqa mhux biss li jittieħdu deċiżjonijiet dwar għajnuna għal pajjiżi li għadhom qed jiżviluppaw mal-pajjiżi terzi biss, iżda li tinvolvi l-awtoritajiet lokali fl-għażliet politiċi kif ukoll fl-implimentazzjoni ta' għajnuna sabiex trendiha aktar effettiva u vijabbli; billi l-għan huwa li ssir trasformazzjoni sostenibbli tal-proċeduri ta' koperazzjoni Ewropej ibbażata fuq l-aspettattivi tal-popolazzjonijiet sabiex il-proġetti jirrispondu aħjar għal bżonnijiet reali, Q. Billi l-parteċipazzjoni fi u l-approprjazzjoni tal-politiki ta' l-iżvilupp, — prinċipji prijoritarji għall-UE — għandhom jinkludu l-parteċipazzjoni ta' l-awtoritajiet lokali, minħabba l-fatt li t-tixrid tagħhom madwar il-pajjiż jagħmilha possibbli li jkun hemm politika ta' prossimità u li jiġu kkomunikati l-aspettattivi tal-popolazzjonijiet tagħhom fuq bażi ta' kuljum, speċjalment fl-iktar reġjuni mbiegħda, R. Billi l-awtoritajiet lokali għandhom l-esperjenza tal-bżonnijiet lokali fil-pajjiżi li qed jiżviluppaw f'oqsma diversi bħas-sanità, l-edukazzjoni, s-saħħa, l-akkomodazzjoni soċjali, il-promozzjoni tad-drittijiet tan-nisa f'organi lokali tat-teħid ta' deċiżjonijiet, sistemi informattivi dwar id-drogi, l-immaniġġjar tat-turiżmu, il-ħarsien tal-wirt storiku urban, l-iżvilupp tas-servizzi tas-saħħa lokali, l-immaniġġjar ta' lilma u t-trasport pubbliku, S. Billi d-deċentralizzazzjoni u r-riformi ta' l-Istat li għaddejjin bħalissa fil-biċċa l-kbira tar-reġjuni taddinja rriżultaw li l-awtoritajiet lokali asserixxew lilhom infushom bħala sferi governattivi li huma kemm distinti u kemm rappreżentattivi, b'responsabbiltajiet ġodda f'setturi ta' attività politika estremament diversi li huma essenzjali fil-ġlieda kontra l-faqar u l-kisba ta' l-MDGs, bħas-servizzi għall-kura tas-saħħa primarji, l-ilma, s-sanità, l-aċċess għall-edukazzjoni, il-ħarsien ta' l-ambjent, l-iżvilupp ekonomiku lokali, il-prevenzjoni ta' l-HIV/AIDS u l-ugwaljanza bejn is-sessi, T. Billi l-involviment ta' l-awtoritajiet lokali jistgħu jikkontribwixxu għat-tisħiħ tad-demokrazija u ddemokratizzazzjoni ta' l-immaniġġjar ta' l-għajnuna f'livell lokali, b'kunsiderazzjoni għall-irwol li lassoċjazzjonijiet nazzjonali ta' l-awtoritajiet lokali jistgħu jilagħbu fil-pajjiżi tan-Nofsinhar, U. Billi kull fejn għandhom leġittimità elettorali, l-irwol strateġiku ta' l-awtoritajiet lokali, fin-nofs bejn ilgvern nazzjonali u s-soċjetà ċivili, jagħmilhom intermedjarji ideali għal promozjoni tal-konsultazzjoni bejn is-sħab diversi fil-proċess ta' żvilupp li huwa meħtieġ għal għajnuna effettiva u kkordinata, V. Billi l-awtoritajiet lokali li, minħabba li huma eqreb tal-kundizzjonijiet lokali mill-gvern ċentrali jew mill-mexxejja internazzjonali, jikkontribwixxu valur miżjud speċifiku, huma ppreparati aħjar sabiex jevalwaw l-impatt lokali ta' l-istrateġiji għall-iżvilupp nazzjonali u internazzjonali, u għalhekk hija possibbli li jipprovdu għajnuna li hija adattata aħjar għall-bżonnijiet speċifiċi tat-territoriji li huma jamministraw, W. Billi permezz ta' riżorsi adegwati, l-awtoritajiet lokali jistgħu jkunu qafas stabbli li jippermetti lill-partijiet kkonċernati ġodda jesprimu lilhom infushom, jorganizzaw lilhom infushom u jadattaw ruħhom għall-bżonnijiet tas-sħubija Ewropea, X. Billi l-għarfien speċifiku tat-territorju amministrat minnhom jagħmel lill-awtoritajiet lokali strument meħtieġ għall-ġlieda kontra l-faqar u d-diżugwaljanza, Y. Billi per eżempju fil-każ tar-reġjun Latin-Amerikan fejn l-iżvilupp mgħaġġel ta' l-urbanizzazzjoni qed ipoġġi l-politiki urbani fuq quddiem fil-kwistjonijiet ta' l-iżvilupp u jagħmel il-bliet u ċ-ċentri urbani lisħab ewlenin tal-gvernijiet fl-immaniġġjar tal-problemi soċjali ewlenin (bħal migrazzjoni, iż-żgħażagħ, il-faqar u x-xogħol), Z. Billi ġiet ikkunsidrata l-ħtieġa għal promozzjoni ta' djalogu bejn l-awtoritajiet lokali u l-partijiet kkonċernati mhux statali għall-elaborazzjoni u t-twettiq ta' miżuri għall-iżvilupp lokali ffinanzjati mill-KE, AA. Billi l-parteċipazzjoni ta' l-awtoritajiet lokali fil-pajjiżi li qed jiżviluppaw teħtieġ proċess ta' approprjazzjoni ta' strateġiji ta' koperazzjoni għall-iżvilupp, li titlob fost affarijiet oħra, it-titjib għall-aċċess tagħhom għall-informazzjoni, il-mekkaniżmi tagħhom ta' l-organizzazzjoni tar-riżorsi u tar-rappreżentazzjoni, tal-kapaċitajiet tagħhom għad-djalogu u l-inizjattivi dwar politiki ta' koperazzjoni, involviment fi djalogu nazzjonali, reġjonali u internazzjonali u organi konsultattivi, AB. Billi, l-UCGL għandha rwol x'tilgħab fir-ristrutturazzjoni u l-preżentazzjoni tal-bżonnijiet ta' l-awtoritajiet lokali fil-pajjiżi li qed jiżviluppaw, AC. Billi, minkejja din l-opinjoni esperta fl-iżvilupp, l-irwol ta' l-awtoritajiet lokali fl-iżvilupp mhuwiex stmat u esplojtat biżżejjed, Il-Provvediment ta' mezzi xierqa lill-awtoritajiet lokali sabiex jagħmlu l-parti tagħhom fit-twettiq ta' l-Objettivi tal-Millenju għall-Iżvilupp 1. Ifakkar li l-Kummissjoni għal żmien twil kienet impenjata sabiex tagħti lill-awtoritajiet lokali rwol ta' sħubija sħiħa fl-għajnuna għall-iżvilupp li l-aħħar impenji tagħha kienu: għal pajjiżi ACP, il-Ftehima ta' Cotonou; għal pajjiżi kollha li qed jiżviluppaw, il-bażi morali tal-Konsensus Ewropew għall-Iżvilupp, fuq imsemmi; 2. Jirrikonoxxi li l-involviment ta' l-awtoritajiet lokali fil-politiki għall-iżvilupp hija meħtieġa għal kisba tal-MDGs u l-assigurazzjoni ta' tmexxija tajba; jemmen li l-approprjazzjoni tal-politiki għall-iżvilupp hija pass sinifikanti lejn trasparenza u demokrazija fl-għajnuna għall-iżvilupp u tagħmel possibbli proġetti aktar effettivi u vijabbli u programmi mfassla fuq il-bżonnijiet reali tal-benefiċjarji; 3. Jinsisti fuq l-importanza tas-sħubijiet Tramuntana-Nofsinhar u Nofsinhar-Nofsinhar bejn l-awtoritajiet lokali u l-assoċjazzjonijiet rappreżentanti tagħhom sabiex jikkontribwixxu għat-tisħiħ ta' tmexxija tajba u lkisba ta' l-MDGs; 4. Jitlob lill-Kummissjoni tappoġġja u ssaħħaħ il-koperazzjoni diretta mill-awtoritajiet lokali Ewropej ma' l-imsieħba internazzjonali tagħhom; jitlob b'mod partikolari sabiex jittieħdu passi li jiżguraw il-kontinwità, inkluż f'termini finanzjarji, netwerks ta' solidarjetà mwaqqfa minn programmi bħal URB-AL, Asia URBS u oħrajn li mistennija jintemmu l-iktar tard fl-2007, u li kollha jirrapreżentaw impenji magħmula lill-popolazzjonijiet; 5. Jenfasizza li l-prinċipji ta' approprjazzjoni, tal-parteċipazzjoni u ta' tmexxija tajba jitolbu għal approċċ ta' ħafna partijiet kkonċernati li fih, id-diversi imsieħba għall-iżvilupp, kemm jekk pajjiżi terzi, awtoritajiet lokali, jew il-partijiet kkonċernati mhux statali, jaġixxu b'manjiera kumplimentari u koerenti; 6. Jenfasizza li l-gvernijiet lokali għandhom jimmobilizzaw madwarhom il-bqija tal-partijiet ikkonċernati lokali kollha (universitajiet, aġenti soċjali, NGOs għall-iżvilupp, intrapriżi eċċ) u jistimulaw il-parteċipazzjoni taċ-ċittadini fil-ħajja pubblika; 7. Jistieden lill-awtoritajiet lokali kollha sabiex jaħdmu flimkien ma' l-organizzazzjonijiet internazzjonali sabiex jimmoniterjaw lill-industrija u l-agrikoltura bil-għan li jkun evitat it-tħaddim tat-tfal u li jkun hemm koperazzjoni fil-kostruzzjoni u l-manutenzjoni ta' faċilitajiet xierqa għall-iskejjel b'għalliema mħarrġa u trasport u ikel b'xejn sabiex it-tfal kollha jkunu jistgħu jattendu l-iskola; 8. Jikkunsidra madanakollu, li huwa importanti li ssir distinzjoni ċara bejn l-irwol speċifiku ta' l-awtoritajiet lokali u dak tal-"partijiet ikkonċernati mhux statali", f'termini ta' sfera ta' kompetenza, leġittimità u kontroll demokratiku, esperjenza fl-immaniġġjar ta' l-affarijiet lokali, involviment fl-implimentazzjoni talpolitiki pubbliċi; 9. Jilqa' b'sudissfazzjon ir-rikonoxximent politiku u l-fondi speċifiċi mogħtija lill-awtoritajiet lokali permezz ta' l-istrument ta' koperazzjoni għall-iżvilupp (DCI) imsemmi hawn fuq: (a)l-awtoritajiet lokali huma involuti fid-definizzjoni ta' l-istrateġiji ta' koperazzjoni tal-pajjiżi li qed jiżviluppaw, l-elaborazzjoni tal-programmi ġeografiċi u tematiċi, it-twettiq u l-evalwazzjoni tagħhom; (b) sa 15 % tal-programm tematiku "partijiet ikkonċernati mhux statali u awtoritajiet lokali" jistgħu jiġu allokati direttament lill-awtoritajiet lokali; (c) l-awtoritajiet lokali Ewropej se jkunu integrati fi djalogu politiku strutturat ma' l-Istituzzjonijiet Komunitarji u l-partijiet konċernati l-oħra fl-iżvilupp fit-Tramuntana; 10. Jitlob lill-Kummissjoni tirreferi fl-istrumenti futuri tal-finanzjament tal-koperazzjoni għall-iżvilupp u fit-testi leġiżlattivi futuri, għall-irwol ta' l-awtoritajiet lokali u ta' l-assoċjazzjonijiet rappreżentanti tagħhom bħala "imsieħba politiċi" u jiggarantixxulhom parteċipazzjoni fil-fażijiet kollha tal-proċess ta' koperazzjoni kif ukoll aċċess dirett għall-finanzjamenti Komunitarji; 11. Jitlob lill-Kummissjoni tispeċifika fid-dokumenti ta' strateġija tal-pajjiż, il-proċeduri u l-mekkaniżmi sabiex l-awtoritajiet lokali u l-organizzazzjonijiet rappreżentanti tagħhom u l-imsieħba tas-soċjetà ċivili, ikunu involuti aktar mill-qrib fil-fażijiet kollha tal-proċess ta' koperazzjoni (djalogi u l-formulazzjoni taddokumenti strateġiċi, il-programmazzjoni, l-implimentazzjoni, ir-reviżjoni, l-evalwazzjonijiet) u għad-delegazzjonijiet ta' l-Unjoni għall-informazzjoni tagħhom sabiex tkun żgurata l-implimentazzjoni tagħhom; 12. Jitlob lill-Kummissjoni u lill-Kunsill biex jirrikonoxxu l-assoċjazzjonijiet ta' l-awtoritajiet lokali tan-Nofsinhar bħala intermedjarji effikaċji bejn l-awtoritajiet lokali fuq naħa u l-gvernijiet ta' l-Istati Membri fuq l-oħra, sabiex jiġu definiti l-istrateġiji u biex jiġu implimentati l-politiki għall-iżvilupp; 13. Jiddispjaċih li sa llum, fil-pajjiżi li qed jiżviluppaw l-awtoritajiet lokali pparteċipaw biss fl-implimentazzjoni ta' proġetti u mhux fit-tfassil tal-politiki għall-iżvulupp, u dan jinkludi l-pajjiżi ta' l-ACP, minkejja rreviżjoni tal-ftehima ta' Cotinou li tqiegħed id-djalogu politiku ma' l-awtoritajiet lokali fil-qalba tas-sħubija; jimpenja ruħu għalhekk li jwettaq politika preċiża ta' monitereġġ ma' l-assoċjazzjonijiet ta' rappreżentanti eletti, l-implimentazzjoni tad-DCI, kemm fl-UE kif ukoll fil-pajjiżi li qed jiżviluppaw, b'mod partikulari permezz ta' eżami tad-dokumenti strateġiċi ta' kull pajjiż u li jinforma l-awtoritajiet lokali bl-opportunitajiet ġodda li jiġu offruti lilhom, u f'każ ta' diffikultajiet li jistgħu jitqajmu mill-awtoritajiet lokali, jgħaddi din linformazzjoni lill-Kummissjoni. 14. Jenfasizza f'dan ir-rigward li n-nota gwida tal-Kummissjoni tat- 23 ta' Diċembru 1999, imsemmija hawn fuq, kienet tipproponi gwida operattiva għall-attenzjoni tad-delegazzjonijiet kollha tal-pajjiżi li qed jiżvilupaw, u kienet tispjega b'mod ċar ħafna kif jiġu involuti f'kull fażi tal-proċess ta' koperazzjoni l-awtoritajiet lokali u l-parteċipanti li mhumiex statali, u kienet tirrakkomanda "il-parteċipazzjoni akbar ta' protagonisti deċentralizzati fil-formulazzjoni ta' politiki u fl-ippjanar", u din għadha gwida utli għall-implimentazzjoni ta' strumenti ġodda ta' żvilupp; 15. Jilqa' b'sudisfazzjon il-fatt li fil-komunikazzjoni tal- 25 ta' Jannar 2006 hawn fuq imsemmija, il-Kummissjoni reġgħet stqarret li l-awtoritajiet lokali huma parteċipanti sħaħ fl-iżvilupp u tipproponi li "parteċipanti li mhumiex statali u l-awtoritajiet lokali jiġu msieħba mal-proċess ta' l-iżvilupp, b'mod partikulari permezz tad-djalogu u b'appoġġ finanzjarju"; jenfasizza li, kif stipulat fid-dispożizzjonijiet ġodda tad-DCI, dan se jimplika li l-parteċipazzjoni tagħhom fit-tfassil ta' strateġiji nazzjonali u ta' programmi ġeografiċi meta tqis li hawn jiġu definiti l-orjentazzjonijiet politiċi tal-koperazzjoni komunitarja; jiddispjaċih għalhekk li f'din l-istess Komunikazzjoni, il-Kummissjoni tillimita l-possibilità tal-parteċipazzjoni ta' l-awtoritajiet lokali u tqisha sekondarja skond il-prinċipju tas-sussidjarjetà b'relazzjoni ma' programmi ġeografiċi; iqis għalhekk, li koperazzjoni bejn l-awtoritajiet lokali u l-gvern ċentrali se tagħmel l-għajnuna għall-iżvilupp aktar effettiva u se tippermetti li jsir użu aktar effettiv mill-fondi allokati kif ukoll tippermetti li l-għajnuna tilħaq lil dawk l-aktar fil-bżonn; 16. Jenfasizza l-ħtieġa li jinbdew djalogu u konsultazzjoni permanenti bejn l-UE u l-awtoritajiet lokali u lassoċjazzjonijiet rappreżentattivi tagħhom fil-livelli kollha — nazzjonali, reġjonali, dinjija — b'mod partikulari billi jiġu involuti bħala osservaturi fi djalogi bejn l-UE u l-pajjiżi msieħba, bħal fl-Assemblea Parlamentari Konġunta u fil-Kunsill tal-Ministri ACP-UE, l-istess kif inhuma assoċjati r-rappreżentanti ta' parteċipanti li mhumiex statali; 17. Jitlob li l-awtoritajiet lokali u l-assoċjazzjonijiet rappreżentativi tagħhom ikunu jistgħu jibbenefikaw minn finanzjamenti diretti u xierqa: a) fil-qafas ta' programmi ġeografiċi tad-DCI, minħabba l-irwol li għandhom fil-governanza lokali u l-importanza tal-parteċipazzjoni tagħhom għal kisba ta' l-MDG; b) fil-programm tematiku "Parteċipanti li m'humiex statali u awtoritajiet lokali", it-tisħiħ tal-kompetenzi għad-djalogu u lparteċipazzjoni fil-proċess ta' koperazzjoni (organizzazzjoni u rappreżentazzjoni, it-twaqqif ta' mekkaniżmi għall-konsultazzjoni, id-djalogu u l-lobbying) fl-Ewropa kif ukoll fil-pajjiżi li qed jiżviluppaw li jeħtieġu appoġġ finanzjarju aktar xieraq għar-responsabbiltajiet ġodda tagħhom. 18. Jitlob, għalhekk, lill-Kummissjoni għar-reviżjoni ta' l-istrumenti ta' żvilupp li ġejjin fl-2008/2009: - biex tiżgura li fil-pajjiżi li qed jiżviluppaw id-diċentralizzazzjoni u l-attività ta' l-awtoritajiet lokali jsiru punt fokali ta' l-għajnuna Komunitarja; - biex tara li persentaġġ sinifikattiv ta' l-għajnuna mill-baġit ta' l-UE għall-programmi ġeografiċi lill-pajjiżi li qed jiżviluppaw jingħata direttament lill-awtoritajiet lokali, b'konsultazzjoni mal-gvernijiet ċentrali sabiex ikun hemm titjib fl-amministrazzjoni ta' l-għajnuna fil-pajjiżi li qegħdin jiżviluppaw, sabiex tissaħħaħ id-demokrazija lokali u sabiex jitjieb l-aċċess mill-popolazzjonijiet għall-fondi Komunitarji, skond kif jistipula l-Kunsens Ewropew dwar l-Iżvilupp; - biex tiżdied il-linja baġitarja tal-programm tematiku dwar "Parteċipanti li m'humiex stati u awtoritajiet lokali", minħabba l-irwol komprensiv tagħhom fit-twettiq ta' l-MDGs, b'mod partikolari l-irwol ta' lawtoritajiet lokali fil-provvista ta' servizzi pubbliċi lokali; - biex taċċellera l-appoġġ għall-bini ta' kapaċità ta' gvern lokali ta' l-ACP u għall-iskambju ta' informazzjoni skond il-Ftehima ta' Cotonou, b'mod partikolari permezz tal-Pjattaforma ta' Gvern Lokali ta' l-ACP u s-sħubija tagħha, inkluż id-dħul fis-seħħ immedjatament ta' l-offerta ta' iffinanzjar approvata mill-Kumitat ta' l-Ambaxxaturi ta' l-ACP f'Ottubru 2003; - fejn id-diċentralizzazzjoni mhix punt fokali, biex jingħata appoġġ lill-attività ta' l-awtoritajiet lokali permezz ta' għajnuna għall-politika ta' diċentralizzazzjoni tal-pajjiż, f'termini ta' kompetenzi, ta' disponibilità ta' fondi, ta' appoġġ baġitarju, ta' appoġġ leġiżlattiv jew xi forom oħra ta' appoġġ; - biex jiġu implimentati mekkaniżmi biex l-għajnuna settorjali tiġi allokata fuq bażi territorjali bil-għan li jkun assigurat li l-awtoritajiet lokali jaqdu l-irwol mogħti lilhom bil-liġijiet tad-diċentralizzazzjoni peress li l-awtoritajiet lokali iżidu valur miżjud fl-implimentazzjoni ta' programmi settorjali, b'mod partikulari fl-oqsma tas-saħħa, l-edukazzjoni u s-servizzi pubbliċi essenzjali, oqsma li, fil-preżent, ta' spiss ikunu esklużi minn dan il-proċess; 19. Jenfasizza l-importanza ta' djalogu strutturat bejn l-awtoritajiet lokali Ewropej u l-istituzzjonijiet Komunitarji, kif definiti fid-DCI, sabiex l-awtoritajiet lokali Ewropej ikollhom qafas li permezz tiegħu jkunu jistgħu jikkoperaw effettivament u jiddjalogaw ma' l-istituzzjoniijiet u ma' parteċipanti oħra involuti fl-iżvilupp; 20. Jitlob lill-Kummissjoni tistabilixxi sħubija bi pjattaforma ta' assoċjazzjonijiet li jirrapreżentaw l-awtoritajiet lokali attivi fil-qasam ta' koperazzjoni, ibbażata fuq il-Concord (Konfederazzjoni ta' NGOs Ewropej għall-Għajnuna u Iżvilupp) għall-NGOs, sabiex tiffaċilità d-djalogu u l-koperazzjoni ma' l-istituzzjonijiet Komunitarji, tikkoordina l-koperazzjoni bejn l-awtoritajiet lokali u tassisti lill-awtoritajiet lokali fl-implimentazzjoni tal-politiki ta' l-iżvilupp, u b'mod partikolari ssaħħaħ il-kapaċitajiet tal-membri tagħha; 21. Jitlob lill-Kummissjoni biex twaqqaf osservatorju dinji tad-demokrazija lokali u tad-diċentralizzazzjoni, bi sħubija ma' organizzazzjonijiet ta' awtoritajiet lokali sabiex: - jissorvelja l-parteċipazzjoni ta' l-awtoritajiet lokali fil-proċess ta' koperazzjoni ma' l-UE (djalogu politiku, formulazzjonu ta' strateġiji għall-iżvilupp, ippjanar, implimentazzjoni u evalwazzjoni) u javża lill-istituzzjonijiet dwar diffikultajiet li jinstabu fit-twettiq fil-prattika, - ifassal kartografija dinjija tal-governanza lokali, li tiġbor il-proġetti, il-parteċipanti, il-baġits disponibbli lill-awtoritajiet lokali mad-dinja, sabiex tiffaċilità l-koordinazzjoni, il-koerenza u s-sinerġija bejn limsieħba differenti tal-governanza lokali, - joħloq għodda sabiex jiġu pprovduti informazzjoni u appoġġ għall-parteċipazzjoni ta' l-awtoritajiet lokali fil-proċess ta' koperazzjoni Ewropea, bħalma hi l-informazzjoni aġġornata dwar l-opportunitajiet ġodda pprovduti lill-awtoritajiet lokali wara r-riforma ta' l-għajnuna, għajnuna teknika biex jitwieġbu talbiet għal offerti u talbiet għal proposti, eċċ.; - jissorvelja u janalizza l-konformità ma' l-istandards relatati mad-demokrazija u d-drittijiet tal-bniedem, b'mod partikolari dawk relatati speċifikament mad-demokrazija lokali u t-tmexxija tajba kif stipulati flistandards relevanti tal-Komunità Ewropea u standards oħra miftehma internazzjonalment bħal dawk tan-NU, ta' l-Unjoni Afrikana, jew tal-Commonwealth; 22. Jitlob lill-Kummissjoni biex tippromwovi miżuri strutturali li jħeġġu u jappoġġjaw id-diċentralizzazzjoni u t-tisħiħ tal-kompetenzi lokali fil-pajjiżi msieħba, flimkien ma' demokrazija u parteċipazzjoni akbar miċ-ċittadini; 23. Jipproponi li jintużaw il-mekkaniżmi ta' reviżjoni ta' strateġiji ta' koperazzjoni, inkluża dik tal-Ftehima ta' Cotonou, biex jiġi evalwat il-progress fil-parteċipazzjoni ta' l-awtoritajiet lokali fil-proċess ta' koperazzjoni u sabiex jieħdu ħsieb l-eliminazzjoni ta' ostakli legali, politiċi u organizzazzjonali li jxekklu l-parteċipazzjoni ta' l-awtoritajiet lokali fil-proċess ta' koperazzjoni; * ** 24. Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni, u lill-Parlamenti u lill-gvernijiet ta' l-Istati Membri. [1] ĠU C 46, 24.2.2006, p 1. [2] ĠU L 378, 27.12.2006, p.41. [3] ĠU L 317, 15.12.2000, p 3. Ftehima emendata l-aħħar mid-Deċiżjoni Nru 1/2006 tal-Kunsill tal-Ministri ACP/KE (ĠU L 247, 9.9.2006, p.22). [4] ĠU L 209, 11.8.2005, p.27. [5] ĠU L 213, 30.7.1998, p. 6. Regolament emendat l-aħħar mir-Regolament (KE) Nru 625/2004 tal-Parlament Ewropew u tal-Kunsill (ĠU L 99, 3.4.2004, p.1). --------------------------------------------------